AP โบรกฯชี้ยอดขายไตรมาส1/61 โตแรงแนะซื้อเป้าหมาย 9.70 บ.
AP โบรกฯชี้ยอดขายไตรมาส1/61 โตแรงแนะซื้อเป้าหมาย 9.70 บ.
4 เม.ย. 2561

บล.ฟินันเซีย ไซรัส ระบุในบทวิเคราะห์วันนี้(4 เม.ย.) ว่า  บริษัท เอพี (ไทยแลนด์) จำกัด (มหาชน) หรือ AP แนะนำซื้อ ราคาเป้าหมาย 9.70 บาท จากพอร์ตที่ยืดหยุ่นในการกระจายรายได้ทั้งแนวราบและคอนโดในทุกเซกเมนต์ ประกอบกับคาดกำไรปกติปีนี้โตดีต่อเนื่อง +10% เทียบช่วงเดียวกันของปีก่อนอยู่ที่ 3.4 พันลบ. จากการเริ่มโอนคอนโด 2 แห่ง มูลค่ารวม 8.7 พันลบ. และยอดโอนแนวราบที่คาดทำได้ไม่ต่ำกว่า 1.5 หมื่นลบ.
อีกทั้งยังมีโครงการ JV ที่คาดให้ส่วนแบ่งกำไรเพิ่มขึ้น +35% เทียบช่วงเดียวกันของปีก่อนแม้บริษัทจะให้เป้า Presales อย่างอนุรักษ์นิยมที่ 3.35 หมื่นลบ. (-22% เทียบช่วงเดียวกันของปีก่อน) แต่มีสัญญาณบวกจากยอดขายในไตรมาส1/61 ที่โตแรง +168% เทียบช่วงเดียวกันของปีก่อนแตะระดับ 1 หมื่นลบ. คิดเป็น 30% ของเป้าทั้งปีแล้ว PE2018 เพียง 7.5 เท่า ต่ำกว่าค่าเฉลี่ยในอดีต และกลุ่มอสังหาฯที่ 9 เท่า